**Pályázati útmutató**

**A Miskolci Egyetem Alaptámogatásához**

A Pályázati útmutató elválaszthatatlan része a Pályázati felhívás, a Pályázati adatlap elektronikus kitöltése, és a szükséges igazolásokról szóló tájékoztató (továbbiakban: tájékoztató), amelyek a [www.mehok.uni-miskolc.hu/tamogatasok](http://www.mehok.uni-miskolc.hu/tamogatasok) címen érhetők el. Ezek együtt tartalmazzák a pályázáshoz szükséges összes feltételt.

***Az 51/2007. Kormány rendelet 21§ (4) bekezdés alapján a pályázás során a hallgató által kollégiumi férőhely igényléshez, alaptámogatásra és rendszeres szociális ösztöndíjra benyújtott igazolásokat, illetve a pályázatok eredményeit minden más rászorultsági alapú juttatás esetében – ez alól kivétel a rendkívüli szociális ösztöndíj igénylése -felhasználják.***

***Ennek értelmében azoknak az első éves hallgatóknak, akik augusztusban kollégiumi férőhelyet igényeltek, azoknak elfogadjuk az augusztusban kikért igazolásaikat is.***

***FONTOS! Mindenki olvassa el részletesen az alábbi tájékoztatót, mert akollégiumi férőhely pályázathoz képest további igazolások szükségesek a szociális juttatások elnyeréséhez!!!***

**1. A támogatás célja és háttere**

A Miskolci Egyetem esetében a felajánlás a szociálisan hátrányos helyzetben lévő, az első alkalommal államilag támogatott teljes idejű felsőfokú szakképzésben, alapképzésben, egységes, osztatlan képzésben hallgatói jogviszonyt létesítő személy az első bejelentkezése alkalmával – kérelemre – a hallgatói normatíva 50%-ának megfelelő összegű alaptámogatásra jogosult, illetve az első alkalommal államilag támogatott teljes idejű mesterképzésben hallgatói jogviszonyt létesítő személy az első bejelentkezése alkalmával – kérelemre – a hallgatói normatíva 75%-ának megfelelő összegű alaptámogatásra jogosult, amennyiben a hallgató szociális helyzete alapján rendszeres szociális ösztöndíjra jogosult és az alábbi feltételeknek megfelel:

a) fogyatékossággal élő vagy egészségi állapota miatt rászorult, vagy

b) halmozottan hátrányos helyzetű, vagy

c) családfenntartó, vagy

d) nagycsaládos, vagy

e) árva, vagy

f) hátrányos helyzetű, vagy

g) gyámsága nagykorúsága miatt szűnt meg, vagy

h) félárva.

**2. Pályázók köre**

A Miskolci Egyetemen az első alkalommal államilag támogatott teljes idejű felsőfokú szakképzésben, alapképzésben, egységes, osztatlan képzésben hallgatói jogviszonyt létesítő személy az első bejelentkezése alkalmával – kérelemre – alaptámogatásra jogosult, amennyiben a hallgató az 1. pontban foglalt feltételeknek megfelel.

Felhívjuk a figyelmet, hogy az 51/2007-es számú kormányrendelet 2§ b)-g) pontjaiban, valamint a Felsőoktatási Törvény (2005.évi CXXXIX. tv) 147.§ 8., 10.,10/A pontja külön kritériumokat is megfogalmaz a jogosultsággal kapcsolatban. A pályázat benyújtása előtt javasoljuk, hogy részletesen ellenőrizze, valóban megfelel-e minden kitételnek! Az idézett jogszabályok linkjei megtalálhatóak a [www.mehok.uni-miskolc.hu/tamogatasok](http://www.mehok.uni-miskolc.hu/tamogatasok) címen!

**3. A pályázás módja**

Pályázni a 2011/2012. tanév őszi félévére, a ME-HÖK honlapján ([www.mehok.uni-miskolc.hu/tamogatasok](http://www.mehok.uni-miskolc.hu/tamogatasok) címen) történő belépés után, az ott szereplő adatlap elektronikus kitöltésével, valamint a pályázati felhívás tájékoztatójában felsorolt, megfelelő igazolások feltöltésével lehet. Az elektronikus úton feltöltött igazolásokat eredeti formájában is bekérhetjük, ezért azokat a feltöltés után is meg kell őrizni!

A pályázati oldalt kitölteni és az igazolásokat feltölteni 2011. szeptember 6 12:00 órától 2011. szeptember 20. 24:00-ig van lehetőség. A pályázatokat a kari Szociális és Ösztöndíj Bizottság (a továbbiakban SZÖB) ellenőrzi és a ME-HÖK Választmánya bírálja el intézményi szinten 2011. október 07-ig. Ezt követően az eredmények a fenti honlapon lesznek közzé téve (neptunkód fog szerepelni).

**4. A pályázattal elnyerhető támogatás**

A támogatás formája: alaptámogatás.

Az ösztöndíj a pályázat keretében csakis egyszer és egy összegben nyerhető el.

**5. Támogatást kizáró okok**

* A pályázó nem rendelkezik aktív hallgatói jogviszonnyal.
* A pályázó nem első alkalommal létesített államilag támogatott teljes idejű felsőfokú szakképzésben, alapképzésben, egységes, osztatlan képzésben hallgatói jogviszonyt.
* A pályázó költségtérítéses képzésben tanul.
* A pályázó a pályázati dokumentációban tett nyilatkozata ellenére nem a valóságnak megfelelő adatokat szolgáltatott.
* A pályázó hiányosan adta le pályázati anyagát.
* Értesítésre, megadott határidőig nem nyújtja be a kért igazolásokat nyomtatott formában.

Amennyiben a fenti okok közül bármelyik teljesül, a pályázatot az elbírálásból ki kell zárni.

**6. A pályázat benyújtásával kapcsolatos gyakorlati tudnivalók**

***6.1. Pályázat benyújtásával kapcsolatos követelmények***

Az elektronikus pályázat az alábbi fő részekből áll:

* **Pályázati adatlap**
* **A Tájékoztatóban részletezett, szükséges igazolások**

Kézzel írt pályázatok beadására nincs lehetőség!

***6.2. Információszerzés lehetősége***

A pályázati feltételekkel, tudnivalókkal kapcsolatban felvilágosítást a [www.mehok.uni-miskolc.hu/tamogatasok](http://www.mehok.uni-miskolc.hu/tamogatasok) honlapon és e-mailen keresztül ([szobsys@mehok.uni-miskolc.hu](mailto:szobsys@mehok.uni-miskolc.hu)) kaphatnak az érdeklődők.

***7.* Pályázatok elbírálása**

***7.1. Beadás, beérkezés***

Valamennyi elektronikusan beérkezett pályázat regisztrálásra kerül. A jelentkezést követően minden pályázó kap egy tranzakciós számot. Ezt a tranzakciós számot meg kell őrizni. Fel kell tüntetni egy zárt borítékon – amelyet be kell nyújtani – akkor, ha

* a bíráló bizottság határidőre bekéri az elektronikusan feltöltött igazolásokat eredeti formában,
* vagy további igazolásokat kér be.

A nem megfelelően kitöltött, hiányos, valamint valótlan adatokat tartalmazó pályázat illetve igazolások a pályázati elbírálás során kizárásra kerülnek. A határidő után pályázatokat nem áll módunkban fogadni és elbírálni.

***7.2. Hiánypótlás***

**A pályázati elbírálás során hiánypótlásra VAN lehetőség! Az érintett hallgatókat e-mailben értesítjük legkésőbb 2011. szeptember 28-ig. Az ellenőrzött pályázónak a kért igazolásokat 2011. október 04. 24:00-ig fel kell töltenie a SZÖBSYS rendszerbe.**

***7.3. Elbírálás***

Az elbírálás során érvényesítendő az 51/2007. Korm. rendelet 16. § (2)(3) pontja. E szerint rászoruló az a hallgató, akia hallgató szociális helyzete alapján rendszeres szociális ösztöndíjra jogosult és fogyatékossággal élő vagy egészségi állapota miatt rászorult, vagyhátrányos helyzetű és kiskorúsága alatt felügyeletét ellátó szülője, illetve szülei - az iskolai felvételi körzet megállapításával összefüggésben a gyermekek védelméről és a gyámügyi igazgatásról szóló törvény szerint vezetett nyilvántartás alapján készült statisztikai adatszolgáltatás, a gyermeket, tanulót megillető szolgáltatás megállapításához a szülő nyilatkozata szerint - legfeljebb az iskola nyolcadik évfolyamán folytatott tanulmányait fejezte be, fejezték be sikeresen, vagy akit tartós nevelésbe vettek, vagycsaládfenntartó, vagynagycsaládos, vagyárva, vagy hátrányos helyzetű, vagy *g*yámsága nagykorúsága miatt szűnt meg, vagyfélárva.

***7.4. Fellebbezés***

A döntés ellen fellebbezésre, elektronikus formában az eredményhirdetést követően 15 napon belül, azaz legfeljebb 2011. október 24. 24 óráig van lehetőség az elektronikus pályázati rendszeren keresztül való belépés után.

***7.5. Értesítés a támogatási döntésről***

A pályázati eredmények 2011. október 07-től a ME-HÖK honlapon megtekinthetőek lesznek neptunkóddal feltüntetve ([www.mehok.uni-miskolc.hu/tamogatasok](http://www.mehok.uni-miskolc.hu/tamogatasok)).

***7.6. Ellenőrzés***

A kari SZÖB a pályázatokat ellenőrzi, melynek során az elektronikusan feltöltött igazolásokat eredeti formában, valamint újabb igazolásokat, számlákat kérhet be. **Amennyiben a hallgató hiányosan töltötte fel az igazolásait, lehetősége lesz hiánypótlásra,** az érintett hallgatókat e-mailben értesítjük legkésőbb 2011. szeptember 28-ig. Az ellenőrzött pályázónak a kért igazolásokat a 2011. október 04 24:00-ig, **fel kell töltenie a SZÖBSYS rendszerbe**. Ennek hiányában a pályázat elutasításra kerülhet. Amennyiben a bekért igazolások alapján kiderül, hogy a pályázó a pályázás során valótlan adatokat, tényeket közölt, **kizárásra kerül**, továbbá a hallgatóval szemben fegyelmi eljárás indítható.

**8. Az Útmutató melléklete**

* **Tájékoztató**